**ACTE NECESARE PENTRU ADMITEREA ÎNTR-UN CENTRU REZIDENȚIAL PUBLIC PENTRU PERSOANE ADULTE CU HANDICAP**

 În conformitate cu prevederile **Hotărârii nr. 430 din 16 aprilie 2008** pentru aprobarea *Metodologiei privind organizarea şi funcţionarea comisiei de evaluare a persoanelor adulte cu handicap – Art.17* și **Ordinului nr. 1.887 din 15 septembrie 2016** *privind stabilirea contribuţiei lunare de întreţinere datorate de adulţii cu handicap asistaţi în centrele rezidenţiale publice pentru persoane adulte cu handicap sau de susţinătorii acestora şi aprobarea Metodologiei de stabilire a nivelului contribuţiei lunare de întreţinere datorate de adulţii cu handicap asistaţi în centrele rezidenţiale publice pentru persoane adulte cu handicap sau de susţinătorii acestora – Art. 5, Art. 6 și Art. 7*, pentru admiterea într-un centru rezidențial public pentru persoane adulte cu handicap sunt necesare următoarele:

* **Cerere de internare; - Anexa 1**
* **Certificat încadrare în grad de handicap** eliberat de Comisia de Evaluare a Persoanelor cu Handicap pentru Adulţi şi **Planul de recuperare individuală**;
* Copie de pe **actele de identitate a beneficiarului**;
* Copie de pe **certificatul de naştere, de căsătorie sau de deces al aparţinătorului**;
* **Acte de stare civilă** - copii de pe cartea de identitate (CI), certificatele de naştere şi de căsătorie ale persoanei asistate, ale părinţilor, ale copiilor, ale soţului sau soţiei, după caz;
* **Acte doveditoare privind veniturile**, respectiv adeverinţă de salariu, talon de pensie, adeverinţe de venit eliberate de organele financiare teritoriale (adeverinţă de venit de la Administraţia Financiară) a persoanei asistate, ale părinţilor, ale copiilor, ale soţului sau soţiei, după caz;
* **Documente doveditoare a situaţiei locative;**
* **Anchetă socială** privind situaţia persoanei asistate şi a familiei sale, întocmită de primăria de la domiciliul/reşedinţa persoanei cu certificat de încadrare în grad de handicap care va cuprinde date complete şi detaliate referitoare la solicitant şi la toate rudele de gradul I, indiferent de domiciliul acestora, starea materială şi de sănătate a tuturor celor specificaţi în ancheta socială, relaţiile dintre solicitant şi susţinătorii legali, locuinţa şi starea de locuit;
* **Planul de servicii -** dovada eliberată de serviciul specializat al primăriei în a cărei rază teritorială îşi are domiciliul sau reşedinţa persoana cu certificat de încadrare în grad de handicap, prin care se atestă că acesteia nu i s-au putut asigura protecţia şi îngrijirea la domiciliu sau în cadrul altor servicii din comunitate;
* **Decizie de curator (hotărâre judecătorească de numire curator şi instituire curatelă** cu precizarea limitelor de competenţă - administrare bunuri, administrare acte, interzicerea de înstrăinare a bunurilor pe perioada internării, raport cu inventarul bunurilor etc.), după caz;
* Copie buletin de identitate/carte de identitate **curator,** după caz;
* **Declaraţie că nu are susţinători legali** sau motivul pentru care aceştia nu pot îngriji persoana,după caz;
* Copii ale **hotărârilor judecătoreşti** prin care s-au stabilit **obligaţiile de întreţinere** ale unor persoane în favoarea sau în obligaţia persoanei asistate, dacă este cazul;
* Copii de pe **hotărârile judecătoreşti**, după caz, prin care cei care **datorează plata contribuţiei lunare de întreţinere** au stabilite obligaţii de întreţinere şi faţă de alte persoane;
* **Recomandare medicală** din care să rezulte tipul de instituţie indicat;
* **Certificat medical** tip care să ateste că nu suferă de **boli infecţio-contagioase**;
* **Certificat medical** recent care să ateste **acuitatea vizuală** (nevăzători);
* **Investigaţii paraclinice** - în cazul admiterii cererii de internare, beneficiarul este obligat să efectueze următoarele investigații medicale:
* ***radioscopie pulmonara;***
* ***examen coproparazitologic;***
* ***hemoleucograma****.*
* ***VDRL;***
* ***Ac HCV;***
* ***test HIV;***
* ***AG HBS;***
* ***aviz epidemiologic;***

Dosarul se depune la sediul Direcţiei Generale de Asistenţă Socială şi Protecţia Copilului Alba din Alba Iulia, Bulevardul 1 Decembrie 1918 nr. 68, - Secretariatul Comisiei de Evaluare a Persoanelor Adulte etaj 1, camera 17, telefon: 0358 – 401 448, de luni până vineri, între orele 8,00 -16,00.